(Akty prijaté v súlade s hlavou V Zmluvy o založení Európskej únie) 
Jednotná akcia Rady 2006/1002/SZBP 
z 21. decembra 2006, 
ktorou sa mení a dopĺňa jednotná akcia 2001/554/SZBP 
o zriadení inštitútu Európskej únie  
pre bezpečnostné štúdie 
RADA EURÓPSKEJ ÚNIE 
so zreteľom na Zmluvu o Európskej únii, a najmä na jej článok 14, 30.12.2006 SK Úradný vestník Európskej únie L 409/183
keďže: 
(1) Rada 20. júla 2001 prijala jednotnú akciu 2001/554/SZBP o zriadení inštitútu Európskej 
únie pre bezpečnostné štúdie1. 
(2) Dňa 28. júla 2006 generálny tajomník/vysoký splnomocnenec predložil v súlade s článkom 
19 tejto jednotnej akcie správu o vykonávaní jednotnej akcie na účely jej možného 
preskúmania. 
(3) Politický a bezpečnostný výbor (PBV) v rámci politického dohľadu, ktorý vykonáva nad 
činnosťou inštitútu, vzal 22. septembra 2006 na vedomie túto správu a odporučil, aby Rada na základe správy prípadne zmenila a doplnila jednotnú akciu. 
(4) Jednotná akcia 2001/554/SZBP by sa preto mala zodpovedajúcim spôsobom zmeniť 
a doplniť, 
PRIJALA TÚTO JEDNOTNÚ AKCIU: 
                                                
 
1 Ú. v. ES L 200, 25.7.2001, s. 1. L 409/184 SK Úradný vestník Európskej únie 30.12.2006
Článok 1 
Jednotná akcia 2001/554/SZBP sa týmto mení a dopĺňa takto: 
1. článok 2 sa nahrádza takto: 
„Článok 2  
Poslanie 
Inštitút v súlade s európskou bezpečnostnou stratégiou prispieva k rozvoju SZBP, a najmä 
EBOP. Na tento účel vykonáva akademický výskum a politickú analýzu, organizuje semináre a uskutočňuje informačné a komunikačné aktivity v danej oblasti. Práca inštitútu 
okrem iného prispieva k transatlantickému dialógu. Zahŕňa sieť pre výmenu s ostatnými 
výskumnými inštitútmi a odbornými centrami v rámci aj mimo Európskej únie. Výstupy 
inštitútu sa budú distribuovať v najširšej možnej miere s výnimkou utajených informácií, 
pre ktoré platia bezpečnostné nariadenia Rady prijaté v rozhodnutí 2001/264/ES
1.“; 
2. článok 5 ods. 5 sa nahrádza takto: 
„5. Rozhodnutia správnej rady sa prijímajú hlasovaním zástupcov členských štátov 
kvalifikovanou väčšinou. Hlasy sa vážia podľa tretieho pododseku článku 23 ods. 2 zmluvy, bez toho, aby bol dotknutý článok 12 ods. 2 tejto jednotnej akcie. Správna 
rada prijme svoj rokovací poriadok.“; 
                                                
 
1 Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 
2005/952/ES (Ú. v. EÚ L 346, 29.12.2005, s. 18). 30.12.2006 SK Úradný vestník Európskej únie L 409/185
3. do článku 6 sa vkladá tento odsek 3a: 
„3a. Riaditeľovi môže pomáhať zástupca riaditeľa najmä pri vykonávaní úloh inštitútu v 
súlade s článkom 2, ak tak rozhodne správna rada pri zohľadnení finančných 
dôsledkov po jednomyseľnom prijatí ročného rozpočtu zástupcami členských štátov. 
Riaditeľ vymenuje zástupcu riaditeľa po schválení správnou radou. Zástupca 
riaditeľa sa vymenuje na obdobie troch rokov s možným predĺžením o jedno 
trojročné obdobie.“; 
4. článok 7 sa nahrádza takto: 
„Článok 7 
Zamestnanci 
1. Zamestnanci inštitútu, ktorých tvoria výskumní a administratívni pracovníci, majú 
štatút zmluvných zamestnancov a sú štátnymi príslušníkmi členských štátov.  
2. Výskumníci inštitútu a zástupca riaditeľa sa prijímajú na základe skúseností a 
akademickej odbornosti súvisiacej s SZBP, a najmä EBOP, prostredníctvom 
spravodlivého a transparentného výberového konania.“; L 409/186 SK Úradný vestník Európskej únie 30.12.2006
5. článok 10 sa nahrádza takto: 
„Článok 10 
Pracovný program 
1. Do 30. septembra každého roku zostaví riaditeľ návrh pracovného programu pre 
nasledujúci rok spolu s orientačným dlhodobým výhľadom pre nasledujúce roky a 
predloží ho správnej rade. 
2. Do 30. novembra každého roku schváli správna rada ročný pracovný program.“; 
6. článok 11 ods. 3 sa nahrádza takto: 
„3. Príjmy inštitútu pozostávajú z príspevkov členských štátov podľa škály hrubého 
národného dôchodku (HND). So súhlasom riaditeľa sa pre konkrétne aktivity môžu prijať dodatočné príspevky od jednotlivých členských štátov alebo z iných zdrojov.“; 
7. článok 12 sa nahrádza takto: 
„Článok 12 
Postup zostavovania rozpočtu 
1. Do 30. septembra každého roku riaditeľ predloží správnej rade ročný návrh rozpočtu 
inštitútu pokrývajúci administratívne výdavky, prevádzkové výdavky a 
predpokladané príjmy na nasledujúci rozpočtový rok. 30.12.2006 SK Úradný vestník Európskej únie L 409/187
2. Do 30. novembra každého roku správna rada schvaľuje ročný rozpočet inštitútu 
jednomyseľným hlasovaním zástupcov členských štátov. 
3. V prípade nevyhnutných, výnimočných alebo nepredvídaných okolností môže 
riaditeľ predložiť správnej rade návrh opravného rozpočtu. Správna rada schváli 
opravný rozpočet s náležitým ohľadom na akúkoľvek naliehavosť jednomyseľným 
hlasovaním zástupcov členských štátov.“; 
8. Článok 17 sa nahrádza takto: 
„Článok 17 
Dočasné vyslanie 
1. Hosťujúcich výskumníkov môžu na určité časové obdobie vyslať do inštitútu členské 
štáty a tretie štáty po dohode s riaditeľom, aby sa zúčastňovali na činnostiach 
inštitútu v súlade s článkom 2. 
2. Po dohode s riaditeľom môžu byť experti z členských štátov a úradníci z inštitútov 
alebo agentúr EÚ dočasne vyslaní do inštitútu na stanovené obdobie na pracovné 
miesta v rámci organizačnej štruktúry inštitútu alebo na konkrétne úlohy a projekty. 
3. Zamestnanci sa môžu zo služobných dôvodov dočasne preložiť na pracovné miesto 
mimo inštitútu v súlade s ustanoveniami týkajúcimi sa zamestnancov inštitútu. L 409/188 SK Úradný vestník Európskej únie 30.12.2006
4. Správna rada príjme na návrh riaditeľa ustanovenia týkajúce sa dočasného vyslania.”; 
9. Vkladá sa tento článok: 
„Článok 18 a 
Zapojenie Komisie 
Komisia sa intenzívne zapája do práce inštitútu. Inštitút podľa potreby nadviaže pracovné 
vzťahy s Komisiou na účely výmeny odborných znalostí a poradenstva v oblastiach 
spoločného záujmu.”; 
10. Článok 19 sa nahrádza takto: 
„Článok 19 
Predkladanie správ 
Do 31. júla 2011 GT/VS predloží Rade správu o fungovaní inštitútu, ktorú v prípade 
potreby doplní vhodnými odporúčaniami na účely jeho ďalšieho rozvoja.“; 
11. Vypúšťa sa článok 20 ods. 1, 2, 4 a 5. 30.12.2006 SK Úradný vestník Európskej únie L 409/189
Článok 2 
Táto jednotná akcia nadobúda účinnosť dňom jej prijatia. 
Článok 3 
Táto jednotná akcia sa uverejní v Úradnom vestníku Európskej únie . 
V Bruseli 21. decembra 2006 
 Za Radu 
 predseda 
 J. KORKEAOJA 
 L 409/190 SK Úradný vestník Európskej únie 30.12.2006